**VREDNOVANJE UČENIKA U NASTAVNOM PROCESU**

**GLAZBENE KULTURE I UMJETNOSTI**

***VREDNOVANJE PROJEKTNOGA ZADATKA, PRIMJER 1.***

gs1 1. sat moj susret s glazbom - **MOJ GLAZBENI IDENTITET**

samostalni rad kod kuće **Projektni zadatak *Pjesme Boba Dylana***

***Glazbeni susreti 1***, str. 10

Olujom IDEJA na ploču zabilježiti što učenici znaju o Bob Dylanu.

Učenici samostalno ili u paru istražuju pjesme Bob Dylana prema smjernicama u udžbeniku i samostalno. Ističu teme pjesama, vrijednosti koje promiču, društveni angažman i kontekst. Zaključke predstavljaju razredu služeći se odabranim digitalnim alatom.

Preporučiti učenicima sljedeće alate za izradu digitalnih prezentacija i plakata: <https://prezi.com/>, <https://www.canva.com/>, <https://edu.glogster.com/glogpedia?search=free>, <https://padlet.com/dashboard>, <http://en.linoit.com/>

**VREDNOVANJE KAO UČENJE:** samoprocjena nakon obavljene aktivnosti. Za samoprocjenu poslužite se priloženim listićem uz pripremu ili izradite vlastitu anketu alatom:[Learningapps](https://learningapps.org/)

**SAMOVREDNOVANJE Projektni zadatak *Pjesme Boba Dylana***

**VREDNOVANJE ZA UČENJE:** Tablica za formativno vrednovanje učeničkoga rada – za nastavnike.

Tablicu je potrebno umnožiti za svakog učenika ili za učenički par.

**Prilozi:**

**SAMOVREDNOVANJE:** pitanja za refleksiju

**Projektni zadatak** *PJESME BOBA DYLANA*

|  |
| --- |
| Ime i prezime:  Datum: |
| 1. Jesam li odgovorno pristupio/pristupila zadatku? Jesam li ga izvršio/izvršila u potpunosti i na vrijeme? |
| 2. Jesam li zadovoljan/zadovoljna rezultatom s obzirom na uloženi trud? |
| 3. U čemu sam osobito uspješan/uspješna? |
| 4. Gdje mogu biti još bolji, uspješniji (u područjima istraživanja, povezivanju, vrednovanju i izvođenju zaključaka, pisanom ili usmenom izražavanju…)?  Što mogu napraviti kako bih sljedeći put uspješnije riješio/riješila zadatak? |
| 5. Što mi se je posebno svidjelo pri rješavanju zadatka? |
| 6. Koju temu bih rado istražio/istražila u sljedećem zadatku? |

**Tablica za FORMATIVNO VREDNOVANJE učeničkoga rada – za nastavnika** Projektni zadatak ***Pjesme Boba Dylana***

|  |  |  |  |  |  |
| --- | --- | --- | --- | --- | --- |
| Ime i prezime:  Datum: | | | | | |
| Digitalni alat korišten za izradu prezentacije ili plakata: | DA | UGLAVNOM  DA | DJELOMIČNO | UGLAVNOM  NE | NE |
| Odgovoran/odgovorna. Zadatak predaje i izvršava na vrijeme. |  |  |  |  |  |
| Samostalno opisuje i analizira teme, poruke i vrijednosti koje Dylan promovira u svojim pjesmama. |  |  |  |  |  |
| Opise i analize potkrepljuje glazbenim primjerima. |  |  |  |  |  |
| Iznosi i objašnjava vlastiti stav o Dylanu kao dobitniku Nobelove nagrade za književnost te o Dylanovom postupku prilikom same dodjele Nagrade. |  |  |  |  |  |
| Samostalno rabi različite izvore za pronalaženje relevantnih verbalnih, vizualnih i audio-vizualnih podataka potrebnih za izradu zadatka. Navodi izvore i citate. |  |  |  |  |  |
| Sadržaji su oblikovani jednostavnim, svima razumljivim riječima/grafičkim prikazom i sl. Jasno su i logično strukturirani. |  |  |  |  |  |

***VREDNOVANJE PROJEKTNOGA ZADATKA, PRIMJER 2.***

gs1 3. sat moj susret s glazbom - **ULOGA GLAZBE, GLAZBENA ZANIMANJA**

Projektni zadatak za učenike ***Glazba i sport/ Glazba i održivi razvoj*** – rad kod kuće, samostalno ili u paru

***Glazbeni susreti 1*,** str. 16

*Glazba i sport* (istražiti, potkrijepiti dodatnim sadržajima: primjerima, citatima i sl., istaknuti vlastiti stav; inicijalne smjernice za izradu mogu pronaći i na stranici 16 udžbenika.

*Glazba i održivi razvoj* (istražiti, potkrijepiti dodatnim sadržajima: primjerima, citatima, fotografijama i sl., istaknuti vlastiti stav; inicijalne smjernice za izradu mogu pronaći i na stranici 16 u udžbeniku). Zaključke predstavljaju razredu služeći se odabranim digitalnim alatom.

Preporučiti učenicima sljedeće alate za izradu digitalnih postera i plakata: <https://www.canva.com/>, <https://edu.glogster.com/glogpedia?search=free>, <https://padlet.com/dashboard>, <http://en.linoit.com/>

**VREDNOVANJE KAO UČENJE** samoprocjena nakon obavljene aktivnosti. Za samoprocjenu poslužite se priloženim listićem uz pripremu ili izradite vlastitu anketu alatom:[Learningapps](https://learningapps.org/)

**SAMOVREDNOVANJE i VRŠNJAČKO VREDNOVANJE Projektni zadatak *Glazba i sport/ Glazba i održivi razvoj***

**VREDNOVANJE ZA UČENJE I VREDNOVANJE NAUČENOGA** Tablica za **FORMATIVNO I SUMATIVNO VREDNOVANJE** učeničkoga rada **–** za nastavnike – holistička rubrika

**Prilozi:**

**SAMOVREDNOVANJE:** pitanja za refleksiju

**Projektni zadatak *Glazba i sport/ Glazba i održivi razvoj***

|  |
| --- |
| Ime i prezime:  Datum:  Tema: |
| 1. Jesam li odgovorno pristupila/pristupio zadatku? Jesam li ga izvršio/izvršila u potpunosti i na vrijeme? |
| 2. U čemu sam osobito uspješna/uspješan? |
| 3. Gdje mogu biti još bolji, uspješniji (u područjima istraživanja, povezivanju, vrednovanju i izvođenju zaključaka, pisanom ili usmenom izražavanju…)?  Što mogu napraviti kako bih sljedeći put uspješnije riješio/riješila zadatak? |
| 4. Što mi se je posebno svidjelo pri rješavanju zadatka? |

**VRŠNJAČKO VREDNOVANJE** pitanja za refleksiju Ime i prezime: Razred:

|  |  |  |  |
| --- | --- | --- | --- |
| Ime i prezime:  Razred:  **Projektni zadatak *Glazba i sport/ Glazba i održivi razvoj*** | DA | NE | DJELOMIČNO |
| 1. Je li zadatak uspješno i u potpunosti izveden? |  |  |  |
| 2. Je li izlaganje bilo jasno i zanimljivo? |  |  |  |
| 3. Jesam li naučila/naučio nešto novo? |  |  |  |
| 4. Što mi se je posebno svidjelo? |  |  |  |
| 5. Preporuke i savjeti za poboljšanja | | | |

**Tablica za FORMATIVNO I SUMATIVNO VREDNOVANJE učeničkoga rada – za nastavnika**

**Projektni zadatak *Glazba i sport/ Glazba i održivi razvoj***

|  |  |  |
| --- | --- | --- |
| **Ime i prezime:**  **Datum:** | | **Tema:**  **Digitalni alat korišten za izradu postera ili plakata:** |
| **VREDNOVANJE ZA /**  **KAO UČENJE** | **VREDNOVANJE NAUČENOG** | **OPISNICI ELEMENATA** |
| **U potpunosti ostvareno** | **5** | Zadatak predaje i izvršava na vrijeme. Samostalno opisuje i analizira temu, iznosi i argumentira svoj kritički stav i mišljenje. Sve opise potkrepljuje dodatnim sadržajima. Samostalno koristi različite izvore za pronalaženje relevantnih verbalnih, vizualnih i audio-vizualnih podataka potrebnih za izradu zadatka (najmanje 3). Navodi izvore i citate (najmanje 3). Sadržaji su oblikovani jednostavnim riječima/grafičkim prikazom i sl. Logično su strukturirani. |
| **Većim dijelom ostvareno** | **4** | Zadatak predaje i izvršava na vrijeme. Samostalno opisuje i analizira temu, iznosi svoj stav i mišljenje. Većim dijelom opise potkrepljuje dodatnim sadržajima. Samostalno koristi različite izvore za pronalaženje relevantnih verbalnih, vizualnih i audio-vizualnih podataka potrebnih za izradu zadatka (2). Navodi izvore i citate (2). Sadržaji su oblikovani jednostavnim, razumljivim riječima/grafičkim prikazom i sl. Većim su dijelom jasno, pregledno i logično strukturirani. |
| **Manjim dijelom ostvareno** | **3** | Zadatak ne predaje na vrijeme već s malim zakašnjenjem. Sažeto opisuje temu. Opise manjim dijelom potkrepljuje dodatnim sadržajima. Koristi različite izvore za pronalaženje relevantnih verbalnih, vizualnih i audio-vizualnih podataka potrebnih za izradu zadatka (2). Navodi izvore i citate (2). Sadržaji su djelomično pregledno i logično strukturirani, primjerice previše ili premalo sadržaja. |
| **Potrebno doraditi** | **2** | Zadatak ne predaje na vrijeme već sa znatnim zakašnjenjem. Većina navedenih sadržaja ne opisuje zadanu temu ili je opisuje u maloj mjeri. Sadržaji su nepregledno i nelogično prezentirani, koristi samo 1 izvor koji točno ilustrira navedeno. Navodi 1 točan izvor ili citat. |

***VREDNOVANJE TEMATSKOGA PRIKAZA (POSTERA), PRIMJER 3.***

gs1 3. sat moj susret s glazbom - **ULOGA GLAZBE, GLAZBENA ZANIMANJA**

metoda: izrada tematskoga prikaza (tematski poster) – rad na satu, izrada na papiru ili u željenome digitalnim alatima

***Glazbeni susreti 1*,** str. 15, 17, 18

**IZZI** Glazba u svakodnevnom životu / **Glazbena zanimanja**

Učenike podijeliti u 4 skupine. Učenici odabiru unutar skupine jednu od metoda kojom su se koristili u dosadašnjoj nastavi (mentalna mapa, dvostruki dnevnik, KWL tablica) ili digitalni alat putem kojega će izraditi svoj tematski poster.

Kriteriji: izvući najznačajnije teze, potkrijepiti ih dodatnim primjerima, povezati sa svakidašnjim životom, potražiti dodatne informacije na mrežnim stranicama i sl. Predstavljanje postera treba biti jezgrovito, jasno i razgovijetno. S motivirajućim potpitanjima za razred. Unutar skupine neka se isprofiliraju učenici s razvijenijim vještinama grafičkog prikazivanja, prezentera i sl. za rješavanje karakterističnih zadataka. Teme su:

* *Uloga glazbe* (inicijalne informacije pronaći će na str. 15);
* *Glazbena zanimanja* (inicijalne informacije pronaći će na str. 17 odgovarajući na zadatke i promišljajući o njima te na stranici  **IZZI** Glazba u svakodnevnom životu / **Glazbena zanimanja**)
* *Glazbena terapija*(inicijalne informacije pronaći će na str. 18 – videozapis: *My Job: Music Therapist*)
* *Kome pripada umjetničko djelo?* (inicijalne informacije pronaći će na str. 18, a više informacija o intelektualnome vlasništvu i autorskim pravima može pronaći na sljedećim poveznicama: <http://www.skole.hr/obrazovanje-i-tehnologija?news_id=14251> <https://www.dziv.hr/hr/intelektualno-vlasnistvo/>

Nakon izrade slijedi kratko predstavljanje postera.

**VREDNOVANJE KAO UČENJE I ZA UČENJE:** Vršnjačko vrednovanje i samovrednovanje nakon obavljene aktivnosti. Prilozi se nalaze na dnu dokumenta:

**Tematski poster: *Uloga glazbe / Glazbena zanimanja / Glazbena terapija / Kome pripada umjetničko djelo?***

**VREDNOVANJE ZA UČENJE** Tablica za **FORMATIVNO VREDNOVANJE** učeničkoga rada – za nastavnike.

Prilog se nalazi na dnu dokumenta. Tablicu je potrebno umnožiti za svakog učenika ili za učenički par.

**Prilozi:**

**VRŠNJAČKO VREDNOVANJE:** Tematski poster: *Uloga glazbe / Glazbena zanimanja / Glazbena terapija / Kome pripada umjetničko djelo?*

**Učenici ne vrednuju skupinu čiji su članovi.**

Ime i prezime:

Datum:

Tema moje skupine:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| GRUPA  (navesti temu): |  |  |  | GRUPA  (navesti temu): |  |  |  | GRUPA:  (navesti temu): |  |  |  |
|  | DA | NE | DJELOMIČNO |  | DA | NE | DJELOMIČNO |  | DA | NE | DJELOMIČNO |
| Zadatak je izvršen u potpunosti, na vrijeme |  |  |  | Zadatak je izvršen u potpunosti, na vrijeme |  |  |  | Zadatak je izvršen u potpunosti, na vrijeme |  |  |  |
| Sadržaji su logično, jasno grafički prikazani |  |  |  | Sadržaji su logično, jasno grafički prikazani |  |  |  | Sadržaji su logično, jasno grafički prikazani |  |  |  |
| Sadržaji su razgovijetno i zanimljivo prezentirani |  |  |  | Sadržaji su razgovijetno i zanimljivo prezentirani |  |  |  | Sadržaji su razgovijetno i zanimljivo prezentirani |  |  |  |
| Sadržaji su potkrijepljeni dodatnim primjerima, aktualizirani |  |  |  | Sadržaji su potkrijepljeni dodatnim primjerima, aktualizirani |  |  |  | Sadržaji su potkrijepljeni dodatnim primjerima, aktualizirani |  |  |  |
| Članovi skupine tražili su povratne informacije od ostalih učenika |  |  |  | Članovi skupine tražili su povratne informacije od ostalih učenika |  |  |  | Članovi skupine tražili su povratne informacije od ostalih učenika |  |  |  |

**SAMOVREDNOVANJE: Tematski poster: *Uloga glazbe / Glazbena zanimanja / Glazbena terapija / Kome pripada umjetničko djelo?***

|  |
| --- |
| Ime i prezime:  Datum:  Tema moje skupine: |
| 1. Smatram li sadržaje aktivnosti ***Tematski poster: Uloga glazbe / Glazbena zanimanja / Glazbena terapija / Kome pripada umjetničko djelo?*** zanimljivima i korisnima? |
| 2. Mogu li povezati sadržaje aktivnosti sa stvarnim životom? |
| 3. Kako sam se osjećala/osjećao radeći u timu? |
| 4. Smatram li timski način rada korisnim u svladavanju novih sadržaja? Koliko me potiče u daljnjem radu? |
| 5. Koliko sam zadovoljna/zadovoljan osobnim doprinosom radu skupine? Što mogu promijeniti kako bih sljedeći puta bila uspješnija/bio uspješniji? |

**FORMATIVNO VREDNOVANJE** Tematski poster ***Uloga glazbe / Glazbena zanimanja / Glazbena terapija / Kome pripada umjetničko djelo?***

**Naziv teme:** tablica za nastavnike

|  |  |  |  |
| --- | --- | --- | --- |
| **Ime i prezime učenika, članova skupine:** | DA | NE | Konkretne napomene, pitanja, komentari. |
| **Timski rad:** dobra suradnja članova unutar skupine, zamjetna je učinkovita podjela zadataka, učenici poštuju pravila skupine te mišljenja i stavove drugih, konstruktivno raspravljajući o zadanoj temi. |  |  |  |
| Učenici rade samostalno, međusobno se dogovarajući bez nepotrebnih potpitanja. |  |  |  |
| **Sadržajna komponenta:** Zamjetna je zastupljenost svih traženih parametara, opisi su potkrijepljeni primjerima iz **DOSa** (izborno i dodatnim sadržajima). |  |  |  |
| Odabrani ilustrativni primjeri su reprezentativni i dobro prihvaćeni među ostatkom razreda. |  |  |  |
| Motivacijski zadatci i potpitanja za razred su dobro osmišljeni i prezentirani, povezani sa svakodnevicom ili zanimljivostima iz drugih umjetničkih područja, povijesti i sl. |  |  |  |
| **Prezntacija plakata:** Skupina zadatak izvršava u zadanom vremenskom okviru. |  |  |  |
| Sadržaji su logično, jasno grafički prikazani. |  |  |  |
| Sadržaji su razgovijetno i zanimljivo prezentirani. |  |  |  |

***VREDNOVANJE PROJEKTNOGA ZADATKA, PRIMJER 4.***

gs1 23. i 24. sat Glazbeni vremeplov - Glazba srednjega vijeka - **SVJETOVNI PLESOVI I NAPJEVI**

**aktivnost:** samostalni rad ili rad u paru – rad kod kuće

Projektni zadatakteme po izboru **– *Istraži život žonglera, trubadura i golijarda***

***Žene u srednjemu vijeku***

Odabrati jednu od ponuđenih tema za projektni zadatak (samostalni rad kod kuće, zadatak nije obavezan za sve učenike).

* inicijalne smjernice i pitanja za izradu zadatka nalaze se na str. 113 i 117 udžbenika.
* opise potkrijepiti dodatnim sadržajima: glazbenim primjerima, fotografijama i sl. (najmanje 3 dodatna sadržaja s navedenim izvorima)
* osmisliti motivacijsko pitanje / zadatak za razred (primjerice analiza dodatnog primjera, kviz i sl.)

Zaključke predstaviti razredu služeći se odabranim digitalnim alatom.

Preporučiti učenicima sljedeće alate za izradu digitalnih prezentacija i plakata: <https://prezi.com/>, <https://www.canva.com/>, <https://edu.glogster.com/glogpedia?search=free>, <https://padlet.com/dashboard>, <http://en.linoit.com/>

**VREDNOVANJE KAO UČENJE** samoprocjena nakon obavljene aktivnosti. Za samoprocjenu poslužite se priloženim listićem uz pripremu ili izradite vlastitu anketu alatom:[Learningapps](https://learningapps.org/)

**SAMOVREDNOVANJE i VRŠNJAČKO VREDNOVANJE** Projektni zadatci ***Istraži život žonglera, trubadura i golijarda / Žene u srednjemu vijeku***

**VREDNOVANJE ZA UČENJE** Tablica za **FORMATIVNO VREDNOVANJE** učeničkoga rada **–** za nastavnike – analitička rubrika

Projektni zadatci ***Istraži život žonglera, trubadura i golijarda / Žene u srednjemu vijeku***

**Prilozi:**

**SAMOVREDNOVANJE:** pitanja za refleksiju

Projektni zadatci ***Istraži život žonglera, trubadura i golijarda / Žene u srednjemu vijeku***



|  |
| --- |
| Ime i prezime:  Datum:  Tema: |
| 1. Jesam li odgovorno pristupio/pristupila zadatku? Jesam li ga izvršio/izvršila u potpunosti i na vrijeme? |
| 2. Jesam li zadovoljan/zadovoljna rezultatom s obzirom na uloženi trud? |
| 3. U čemu sam osobito uspješan/uspješna? |
| 4. Gdje mogu biti još bolji, uspješniji (u područjima istraživanja, povezivanju, vrednovanju i izvođenju zaključaka, pisanom ili usmenom izražavanju…)?  Što mogu napraviti kako bih sljedeći put uspješnije riješio/riješila zadatak? |
| 5. Što mi se je posebno svidjelo pri rješavanju zadatka? |

**VRŠNJAČKO VREDNOVANJE** pitanja za refleksiju Ime i prezime: Razred:

***Tema:***

|  |  |
| --- | --- |
| **ZANIMLJIVOST SADRŽAJA O KOJIMA SE GOVORILO NA DANAŠNJEM SATU**  (od uopće mi nisu zanimljivi … do jako su mi zanimljivi) |  |
| **RAZUMLJIVOST, JASNOĆA I LOGIČNOST PRIKAZA SADRŽAJA** (od uopće nisu jasni i razumljivi … do jako su jasni i razumljivi) |  |
| **SADRŽAJI SU ZANIMLJIVO PREZENTIRANI**  (od uopće nisu zanimljivo prezentirani … do jako su zanimljivo prezentirani) |  |
| **AKTUALNOST I PRIMJENJIVOST SADRŽAJA U SVAKODNEVNOM ŽIVOTU** (od jako primjenjivo i prisutno u svakodnevnom životu … do neprimjenjivo i nije prisutno) |  |
| **OZRAČJE NA SATU**  (od nisam se osjećao/osjećala ugodno … do osjećao/osjećala sam se jako ugodno) |  |

**Napomena: U evaluacijski listić učenici crtaju simbole koji predstavljaju ocjenu od 1 do 5.**

****

**Tablica za FORMATIVNO VREDNOVANJE učeničkoga rada – za nastavnika**

Projektni zadatci ***Istraži život žonglera, trubadura i golijarda / Žene u srednjemu vijeku***

|  |  |  |  |
| --- | --- | --- | --- |
| **Ime i prezime:**  **Datum: Tema:** | | | |
|  | **U potpunosti ostvareno** | **Djelomično ostvareno** | **Potrebno doraditi** |
| **Uporaba različitih izvora pri prikupljanju infomacija** | Samostalno koristi različite izvore (tiskane izvore, internet, metode usmenog istraživanja i sl.) za pronalaženje relevantnih verbalnih, vizualnih i audio-vizualnih podataka potrebnih za izradu zadatka. | Traži pomoć pri odabiru izvora (tiskane izvore, internet) za pronalaženje relevantnih verbalnih, slikovnih i audio-vizualnih podataka potrebnih za izradu zadatka. | Traži stalnu pomoć pri odabiru i uporabi izvora (internet) za izradu zadatka. |
| **Odabir odgovarajućih sadržajnih elemenata** | Samostalno opisuje te međusobno uspoređuje život žonglera, trubadura i golijarda / društveni položaj žena u srednjemu vijeku. Samostalno pronalazi dodatne vizualne te auditivne i audiovizualne sadržaje koji potkrepljuju verbalne informacije (najmanje 3). Dobro osmišljava motivacijske zadatke i potpitanja za razred i povezuje ih sa svakodnevicom ili zanimljivostima iz drugih područja. | Uz pomoć ili samo djelomično opisuje i uspoređuje zadane sadržaje. Trži pomoć za pronalaženje dodatne vizualne te auditivne i audiovizualne sadržaje koji potkrepljuju verbalne informacije (2-3). | Traži stalnu pomoć ili djelomično opisuje. Verbalne sadržaje ne potkrepljuje, ili u maloj mjeri, dodatnim vizualnim, auditivnim i audiovizualnim sadržajima (0-1). |
| **Oblikovanje prezentacije / plakata i izlaganje urađenog zadatka.** | Sadržaji su oblikovani jednostavnim, svima razumljivim riječima/grafičkim prikazima i sl. Jasno su i logično strukturirani. Pri izlaganju se služi jednostavnim rečenicama, jasnom dikcijom, pri čemu se obraća ostalim učenicima, a njihovu pažnju dodatno potiče potpitanjima i sl. | Prezentaciju / plakat oblikuje s nedovoljno relevantnih podataka ili koristeći previše nepotrebnih podataka. Nije jasna veza između verbalnih podataka i dodatnih fotografija, audio ili video sadržaja. Podatci su nepregledno prikazani npr. nejasnim grafičkim prikazima, predugačkim rečenicama i sl. Nesiguran je pri izlaganju. | Prezentacija / plakat je nepregled-na/-an i u vrlo maloj mjeri oblikov-ana/-an prema zadanim elementima i kriterijima: verbalnim, vizualnim, auditivnim, grafičkim i sl. Pri izlaganju traži stalnu pomoć i podršku. |

***VREDNOVANJE PROJEKTNOGA ZADATKA, PRIMJER 5.***

gk2 28. i 29. sat Glazbeno-scenske vrste: **MJUZIKL**

projektni zadatci – samostalni rad učenika kod kuće, teme su izborne (preporuka tema i kriterija u nastavku teksta)

***Glazbeni kontakti 2***, str. **164. – 169.**

**Teme:**

* Komedija – West End – Broadway (str. 164, 165)
* Najdugovječniji i najpopularniji mjuzikli West Enda i Broadwaya (str. 165)
* Vremeplov – predstavi razredu mjuzikl po izboru (str. 166)
* Razvoj mjuzikla (str. 167)
* Mjuzikl u Hrvatskoj (str. 168)
* Mjuzikl i opera (str. 168)
* Mjuzikl i film (str. 169)
* Džuboks mjuzikl (str. 169)

Učenici istražuju zadanu temu prema smjernicama u udžbeniku i samostalno.

**Kriteriji:**

* osim udžbenika potrebna je uporaba još barem 2 različita izvora,
* sadržaje potkrijepiti dodatnim glazbenim primjerom,
* osmisliti motivacijski zadatak za ostatak razreda (mogu se poslužiti i sadržajima sa stranice **IZZI** Glazbeno-scenske vrste / **Mjuzikl** [**https://hr.izzi.digital/DOS/16651/16665.html**](https://hr.izzi.digital/DOS/16651/16665.html))
* zaključke predstavljaju razredu služeći se odabranim digitalnim alatom.

Preporučiti učenicima sljedeće alate za izradu digitalnih prezentacija i plakata: <https://prezi.com/>, <https://www.canva.com/>, <https://padlet.com/dashboard>, <http://en.linoit.com/> , <https://app.genial.ly/>

**VREDNOVANJE KAO UČENJE** samoprocjena nakon obavljene aktivnosti. Za samoprocjenu poslužite se priloženim listićem uz pripremu ili izradite vlastitu anketu alatom:[Learningapps](https://learningapps.org/) **SAMOVREDNOVANJE.**

**VREDNOVANJE ZA UČENJE** Tablica za formativno i sumativno vrednovanje učeničkoga rada – za nastavnike. Prilozi se nalaze na dnu dokumenta.

**Prilozi:**

**Tablica za samovrednovanje:**

|  |
| --- |
| **Ime i prezime:**  **Datum:** |
| **Tema:** |
| Smatram li sadržaje projektnoga zadatka zanimljivima i korisnima? |
| Što mi se je posebno svidjelo pri rješavanju zadatka? |
| Jesam li odgovorno pristupila/pristupio zadatku? Jesam li ga izvršio/izvršila u potpunosti i na vrijeme? |
| U čemu sam osobito uspješna/uspješan? |
| Što mogu napraviti kako bih sljedeći put uspješnije riješio/riješila zadatak? |

**Rubrika za formativno vrednovanje:**

|  |  |
| --- | --- |
| **Datum:** | **Ime i prezime:** |
| **Tema:** | |
| **VREDNOVANJE ZA UČENJE** | **OPISNICI ELEMENATA** |
| **U potpunosti ostvareno** | Zadatak predaje i izvršava na vrijeme. Samostalno opisuje i analizira temu. Sve opise potkrepljuje dodatnim sadržajima. Samostalno koristi različite izvore za pronalaženje relevantnih verbalnih, vizualnih i audio-vizualnih podataka potrebnih za izradu zadatka (najmanje 2). Navodi izvore i citate (najmanje 2). Sadržaji su oblikovani jednostavnim riječima/grafičkim prikazom i sl. Logično su strukturirani. |
| **Većim dijelom ostvareno** | Zadatak predaje i izvršava na vrijeme. Samostalno opisuje i analizira temu. Većim dijelom opise potkrepljuje dodatnim sadržajima. Samostalno koristi različite izvore za pronalaženje relevantnih verbalnih, vizualnih i audio-vizualnih podataka potrebnih za izradu zadatka (1 ili 2). Navodi izvore i citate (1 ili 2). Sadržaji su oblikovani jednostavnim, razumljivim riječima/grafičkim prikazom i sl. Većim su dijelom jasno, pregledno i logično strukturirani. |
| **Manjim dijelom ostvareno** | Zadatak ne predaje na vrijeme već s malim zakašnjenjem. Sažeto opisuje temu. Opise manjim dijelom potkrepljuje dodatnim sadržajima. Koristi različite izvore za pronalaženje relevantnih verbalnih, vizualnih i audio-vizualnih podataka potrebnih za izradu zadatka (1). Navodi izvore i citate (1). Sadržaji su djelomično pregledno i logično strukturirani, primjerice previše ili premalo sadržaja. |
| **Potrebno doraditi** | Zadatak ne predaje na vrijeme već sa znatnim zakašnjenjem. Većina navedenih sadržaja ne opisuje zadanu temu ili je opisuje u maloj mjeri. Sadržaji su nepregledno i nelogično prezentirani. |

***VREDNOVANJE PROJEKTNOGA ZADATKA, PRIMJER 6.***

**Vrednovanje u nastavi glazbene umjetnosti na daljinu – projektni zadatak**

Ciljani razredi: 1.razred dvogodišnjeg ili četverogodišnjeg programa

Opis dva glazbena festivala (jedan je obavezan ovisno o vrsti glazbe kojoj pripada zadana skladba, drugi po izboru učenika)

**Glazbeni festivali u Hrvatskoj**

1. **analiza zadane skladbe (tradicijska ili klasična glazba)**
2. **festival srednjovjekovne ili renesansne glazbe za četverogodišnji program / srednjovjekovne, renesansne ili barokne za dvogodišnji program**
3. **festival tradicijske glazbe**
4. **festival suvremene popularne glazbe**

***Kriteriji koje je potrebno ostvariti – učenik:***

1. ***U uvodu predstavlja temu***
2. ***Sluša i analizira zadanu skladbu (klasična ili tradicijska glazba)*** opisuje dojam, poveznica na temu: primjerice, na kojoj bi vrsti glazbenoga festivala mogao čuti ovu skladbu i objasni svoj odgovor, analizira glazbeno-izražajne sastavnice i ostala obilježja skladbe
3. ***Za pojedini festival (jedan obavezni i drugi izborni) istražuje i navodi:*** naziv festivala i vrstu glazbe koju festival promovira, godinu osnutka, razdoblje održavanja tijekom kalendarske godine, izvedbeni prostor kojem je festival namijenjen,preporučamo: odabire barem jedan festival u kojem je sam sudjelovao kao izvođač / slušatelj ili odabire jedan festival lokalnoga karaktera, opise potkrjepljuje dodatnim sadržajima (fotografijama, programima, poveznicama na skladbe izvedene na festivalu)
4. ***U zaključku izražava osobni stav o zadanoj temi***

**Prilozi:**

|  |  |  |  |
| --- | --- | --- | --- |
| **ELEMENTI** | **RAZINE OSTVARENOSTI KRITERIJA** | | |
| **PROJEKTNI ZADATAK** | **NAJVIŠA RAZINA**  **(3 BODA)** | **SREDNJA RAZINA**  **(2 BODA)** | **NAJNIŽA RAZINA**  **(1 BOD)** |
| **PRIKUPLJANJE PODATAKA** | Učenik samostalno koristi različite izvore (tiskane izvore, internet, metode usmenog istraživanja, osobna kolekcija i sl.) za pronalaženje relevantnih verbalnih, vizualnih i audio-vizualnih podataka potrebnih za izradu zadatka. | Učenik traži pomoć pri odabiru izvora (tiskane izvore, internet) za pronalaženje relevantnih verbalnih, slikovnih i audio-vizualnih podataka potrebnih za izradu zadatka. | Učenik traži stalnu pomoć pri odabiru i uporabi izvora (internet) za izradu zadatka. |
| **PRIKAZIVANJE DOBIVENIH REZULTATA** | Sadržaji su oblikovani jednostavnim, svima razumljivim riječima/grafičkim prikazima i sl. Jasno su i logično strukturirani. Sve opise potkrepljuje dodatnim sadržajima: fotografijama, audio ili videozapisima. U potpunosti ili u većoj mjeri samostalno prepoznaje, analizira i razvrstava glazbena obilježja u zadanoj skladbi te skladbu stavlja u odgovarajući sadržajni kontekst. | Sadržaji su oblikovani s nedovoljno relevantnih podataka ili koristeći previše nepotrebnih podataka. Nije jasna veza između verbalnih podataka i dodatnih fotografija, audio ili video sadržaja. Podatci su nepregledno prikazani npr. nejasnim grafičkim prikazima, predugačkim rečenicama i sl. Djelomično prepoznaje, analizira i razvrstava glazbena obilježja u zadanoj skladbi te skladbu stavlja u odgovarajući sadržajni kontekst. | Sadržaji su u vrlo maloj mjeri oblikovani prema zadanim elementima i kriterijima: verbalnim, vizualnim, auditivnim, grafičkim i sl. Učenik pri izlaganju traži stalnu pomoć i podršku.  U potpunosti ili u većoj mjeri nesamostalno prepoznaje, analizira i razvrstava glazbena obilježja u zadanoj skladbi. Ne povezuje je s odgovarajućim sadržajnim kontekstom. |
| **DONOŠENJE ZAKLJUČAKA** | Zaključak je jasno naveden. Temelji se na prikupljenim podatcima i prikazanim rezultatima. | Zaključak je naveden, ali nije sasvim u jasnoj vezi s prikupljenim podacima i rezultatima. | Zaključak nije jasno napisan. |
| NAPOMENA: Ako sastavnica nije ostvarena niti na najnižoj razini ili ne postoji, vrednuje se sa 0 bodova. | | | |

**Bodovanje i vrednovanje:**

**8-9 bodova……………………..odličan**

**6-7 bodova……………………..vrlo dobar**

**4-5 bodova……………………..dobar**

**2-3 boda…………………………dovoljan**

**0-1 bod ………………………….nedovoljan*VREDNOVANJE IZVEDBE PJESME, PRIMJER 7.***

gs1 5. - 6. sat glazba kao fenomen - sastavnice glazbenog djela - **TEMPO METAR I RITAM**

**10. aktivnost:** slušanje i pjevanje: ***Nobody Knows*,** američka tradicijska

***Glazbeni susreti 1***, str. 34

Pjesmu *Nobody Knows* slušati u cijelosti i nakon slušanja prokomentirati značajke interpretacije te dojam koji je pjesma ostavila na učenike.

Prije pjevanja pjesme *Nobody Knows* pronaći informacije o higijeni pjevačkog aparata, osnovama tehnike disanja i pjevanja, pravilne dikcije te uz nastavnikovu pomoć pokušati to primjeniti pri samoj izvedbi skladbe.

Mogući izvor: **IZZI:** Glazbene vrste/ Pjesma/ **Može li se povećati opseg glasa?** [**https://moj.izzi.hr/DOS/2386/2392.html**](https://moj.izzi.hr/DOS/2386/2392.html)

Slijedi učenje pjesme po sluhu. Prije završnog pjevanja kratko analizirati zapis (utvrditi tempo i agogičke promjene, pronalaziti karakteristične ritmove, dogovoriti detalje oko interpretacije te oko izvođenja pratnje tjeloglazbom).

**VREDNOVANJE KAO UČENJE:** samoprocjena nakon obavljene aktivnosti.

Za samoprocjenu poslužite se priloženim listićem uz pripremu ili izradite vlastitu anketu alatom:[Learningapps](https://learningapps.org/)

Prilog se nlazi na dnu dokumenta: **SAMOVREDNOVANJE: Izvedba pjesme *Nobody Knows***

**Prilozi:**

**SAMOVREDNOVANJE** – pitanja za refleksiju

**Izvedba pjesme *Nobody knows***

Ime i prezime: Datum:

|  |
| --- |
| 1. Osjećam li se ugodno pri zajedničkom pjevanju ili izvođenju pjesme tjeloglazbom? |
| 2. Za vrijeme muziciranja – pjevanjem ili tjeloglazbom, koliko mi je bitno mišljenje drugih o mojoj izvedbi? |
| 3. Nastojim li pjesmu izvesti intonativno i/ili ritmički točno? |
| 4. Pazim li na pravilnu dikciju pri pjevanju? |
| 5. Na koji način učim pjevati/muzicirati tjeloglazbom: po notama ili imitirajući, po sluhu? |
| 6. Volim li improvizirati, okušati se u stvaranju novih glazbenih cjelina prilikom pjevanja ili izvedbe tjeloglazbom? |
| 7. Što bih volio/voljela novoga naučiti vezano uz pjevanje/muziciranje tjeloglazbom? |

***VREDNOVANJE IZVEDBE PJESME, PRIMJER 8.***

gs1 8. sat glazba kao fenomen - sastavnice glazbenog djela - **MELODIJA I TONSKA GRADA**

**2. aktivnost:** slušanje i pjevanje pjesme ***Cesarica* Zlatana Stipišića** u izvedbi Olivera Dragojevića

***Glazbeni susreti 1*,** str. 37

Poslušati te zajednički otpjevati pjesmu *Cesarica*. Nakon slušanja utvrditi koje se sastavnice ističu u skladbi? Melodija ili ritam? Promjene dinamike i tempa ili ujednačena interpretacija? Opisati tijek melodije. Pjevanju pjesme prethodi razgovor o osobnim dojmovima o pjesmi te dogovor oko interpretacije pjesme.

**VREDNOVANJE KAO UČENJE** Na kraju aktivnosti samoprocjenu zajedničke izvedbe učenici će signalizirati rukom:

Palac gore za usklađenu izvedbu (zamjetno je poštivanje dogovora oko interpretacije, nastojanje pravilne dikcije, intonativne i ritamske točnosti).

Palac u stranu za izvedbu u kojoj ima još mjesta za napredak. Informacije i tehničke vježbe disanja, intonacije i interpretacije potražiti na stranici

**IZZI** Glazbene vrste/ Pjesma/ **Može li se povećati opseg glasa?** [**https://moj.izzi.hr/DOS/2386/2392.html**](https://moj.izzi.hr/DOS/2386/2392.html)

***IZLAZNA KARTICA – VREDNOVANJE ZA UČENJE, PRIMJER BR.* 9**

na kraju aktivnosti (dijela jedinice ili cijele jedinice)

gs1 9. sat glazba kao fenomen - sastavnice glazbenoga djela - **HARMONIJA I GLAZBENI SLOG**

**2. aktivnost:** Slušati skladbu*Da nije ljubavi*, tradicijska iz Dalmacije

Slušati skladbu *Ganga* iz Imotske krajine

***Glazbeni kontakti 1*,** str. **44**

**Izlazna kartica – VREDNOVANJE ZA UČENJE.**

**Na listić papira (može biti i post-it, papirić ili online** <http://en.linoit.com/>**) učenici pišu pojmove konsonanca i disonanca.** Odnosno, u kojoj skladbi čuju konsonantne, ugodne intervale, a u kojoj opore disonance?



Poslušati primjere *Da nije ljubavi* dalmatinska tradicijska, *Ganga* iz Imotske krajine, redoslijedom po izboru. Uz odgovarajući pojam učenici pišu redni broj skladbe, s obzirom na redoslijed slušanja. Po želji dodati još primjera (*Ča je more, Letovanić* i sl.). Ako rezultati nisu zadovoljavajući, poslušajte još primjera.

**IZLAZNA KARTICA** (na kraju dijela ili cijele aktivnosti) **– SAMOVREDNOVANJE, PRIMJER BR.10**

**VREDNOVANJE KAO UČENJE** – **Evaluacijski listić**

|  |  |
| --- | --- |
| **ZANIMLJIVOST SADRŽAJA O KOJIMA SE GOVORILO NA DANAŠNJIM SATIMA**  (od uopće mi nisu zanimljivi … do jako su mi zanimljivi) |  |
| **RAZUMLJIVOST NASTAVNIH SADRŽAJA**  (od uopće nisu jasni i razumljivi … do jako su jasni i razumljivi) |  |
| **TVOJE SUDJELOVANJE NA DANAŠNJOJ NASTAVI**  (od uopće se nisam trudio/trudila … do jako sam se trudio/trudila) |  |
| **OZRAČJE NA SATU**  (od nisam se osjećao/osjećala ugodno … do osjećao/osjećala sam se jako ugodno) |  |

**Napomena: U evaluacijski listić učenici crtaju simbole koji predstavljaju ocjenu od 1 do 5.**

****